cyanic-selkie/wikianc huggingface dataset:
Stepan Makarov
Elämäkerta
Makarovin vanhemmat olivat alikapteeni Osip Fjodorovitš Makarov ja Elizabet Andrejevna Kirillova. Hän valmistui meriakatemiasta vuonna 1865 ja aloitti 1869 upseerina laivastossa. Makarov tunnettiin kekseliäänä ja taitavana sota-alusten kehittäjänä ja taktikkona. Hän kehitteli muun muassa ensimmäiset torpedoveneiden emäalukset sekä panssarikranaattien läpäisytehoa lisäävän kärkikappaleen, joka tunnettiin ”Makarovin kärkenä”. Makarov oli kiinnostunut tutkimaan alusten vakautta ja kelluvuutta. Hän arveli nopeiden ja kevyempien sota-alusten kehittämisen olevan viisaampaa kuin jatkuvasti suurempien ja raskaammin panssaroitujen alusten.
Turkin sodassa vuosina 1877–1878 Makarov toimi Mustallamerellä Veliki Knjaz Konstantinin päällikkönä. Tämä entinen matkustaja-alus oli muutettu Makarovin valvonnassa torpedoveneiden emäalukseksi, joka kykeni kuljettamaan kannellaan neljä pientä torpedovenettä niiden toiminta-alueelle. Alus laski 26. tammikuuta 1878 Batumin edustalla vesille kaksi torpedovenettä, Tšesman ja Sinopin, joista kumpikin oli aseistettu yhdellä torpedolla. Molemmat veneet ampuivat onnistuneesti torpedonsa kohti Osmanien laivaston Intibahia ja upottivat sen. Tämä oli historian ensimmäinen onnistunut merisotatoimi, jossa aseena käytettiin omalla voimallaan kulkevaa torpedoa. Pian sodan jälkeen Makarov nimitettiin keisarin sivusadjutantiksi.
Makarov ylennettiin vuonna 1890 kontra-amiraaliksi, jolloin hänestä tuli 41-vuotiaana Venäjän laivaston nuorin amiraali. Hän toimi vuosina 1891–1894 meritykistön tarkastajana ja sen jälkeen eskaaderin komentajana. Hänet ylennettiin vuonna 1896 vara-amiraaliksi. Vuosina 1899–1904 hän oli Kronstadtin laivastotukikohdan komentaja. Makarov oli myös ansioitunut merentutkija ja hän julkaisi useita hydrologisia tutkimuksia. Perehdyttyään Huippuvuorilla ja Pohjois-Amerikan Suurten järvien luona jäänmurtajiin hän suunnitteli ja rakennutti jäänmurtaja Jermakin, joka oli tarkoitettu arktisten merialueitten tutkimiseen. Makarov valvoi laivan rakentamista Newcastlessa ja toimi myöhemmin sen kapteenina kahdella Jäämerelle tehdyllä purjehduksella. Jermak ei pärjännyt hyvin napa-alueiden paksuissa jäissä, mutta se sopi hyvin talvimerenkulkuun jäisellä Suomenlahdella.
Venäjän–Japanin sodan sytyttyä Makarov nimitettiin helmikuussa 1904 Venäjän Tyynenmeren-laivaston komentajaksi amiraali Oskar Starckin tilalle, minkä uskottiin nostattavan joukkojen mielialaa ja kääntävän Venäjän sotaonnen. Saavuttuaan maaliskuussa Port Arthuriin Makarov ryhtyi nopeasti järjestelemään kyseisen sotasataman puolustusta sekä komensi sinne sijoitetun eskaaderin tekemään vastaiskuja Japanin laivastoa vastaan murtaakseen japanilaisten saartoyritykset. Makarov oli 13. huhtikuuta palaamassa avomereltä Port Arthuriin, kun hänen lippulaivansa, taistelulaiva Petropavlovsk ajoi miinaan vajaan kolmen merimailin päässä satamasta ja upposi reilussa minuutissa. Samalla hukkui vara-amiraali Makarov esikuntineen. Aluksella olleista 759 henkilöstä saatiin pelastettua vain 80.
Muistaminen
thumb|Makarovin patsas Kronstadtissa. Makarovin mukaan on nimetty useita Venäjän laivaston aluksia sekä vuonna 1946 Makarovin kaupunki Sahalinin saarella.
Pelko (vuoden 1971 elokuva)
Pelko (Fright) on Yhdistyneessä kuningaskunnassa vuonna 1971 tuotettu ja ensi-iltansa saanut ohjaaja Peter Collinsonin jännityselokuva. Elokuvaa voidaan perustellusti pitää ns. slasher-elokuvien lajityypin varhaisena edustajana (proto-slasher).
Juoni
Opiskelijaneitokainen Amanda (Susan George) on Helenin (Honor Blackman) ja tohtori Cordellin (John Gregson) nuoren pojan, Taran, lapsenvahtina näiden hulppeassa lukaalissa syrjäisellä metsäseudulla. Amandan jäätyä yksin ja lapsen nukkuessa Amanda tuntematon mies tarkkailee nuorta naista ikkunan takaa. Paikalle saapuu Amandan poikaystävä Chris (Dennis Waterman) viettämään rentoa iltaa Amandan kanssa ja Chrisin poistuessa asunnosta tuntematon hyökkääjä iskee Chrisiä päähän.
Amanda kuulee asunnossa erilaisia epämääräisiä ääniä ja arvelee Chrisin tekevän kepposta hänelle. Tilanne muuttuu kuitenkin nopeasti. Amanda pelästyy niin pahoin, että soittaa Helenille ravintolaan, mutta he eivät ehdi puhua keskenään ennen kuin puhelu oudosti katkeaa. Helen pelästyy, koska hänen mielisairas ex-miehensä Brian (Ian Bannen) on ilmestynyt talolle.
Brian pääsee taloon esiintyen veristä Chrisiä auttavana hyväntahtoisena naapurina, mutta Amanda tajuaa nopeasti tehneensä virheen, kun Brian alkaakin kutsua häntä "Heleniksi" ja estää tytön pääsyn nukkuvan Taran huoneeseen. Amanda yrittää myöhemmin paeta asunnosta Taran kanssa juuri parahultaisesti poliisien saapuessa talolle Helenin hälyttäminä, mutta Brian onnistuu kiskomaan tytön takaisin asuntoon ja tilanteesta syntyy piinallinen panttivankidraama. Helen tarjoutuu Amandan ja Taran tilalle Brianin vangiksi ja pääseekin asuntoon, mutta Brian tajuaa sen olevan ansa ja tilanteesta syntyy ankara kamppailu.
Kohtelu Suomessa
Valtion elokuvatarkastamo asetti elokuvalle ennakkotarkastuksessa vuonna 1972 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Myöhemmin vuonna 1988 videolevitystä varten tehdyssä uusintatarkastuksessa tuo täyskielto jäi voimaan.
Sarah Thomason
Sarah ”Sally” Thomason on yhdysvaltalainen kielitieteilijä.
Thomason on naimisissa tietojenkäsittelytieteilijän ja filosofin Richmond Thomasonin kanssa.
Tutkijana Thomason on ollut kiinnostunut pidgin- ja kreolikielistä, kielihistoriasta, kielikontakteista ja slaavilaisista kielistä. Hän on myös opettanut useita kursseja mm. morfologian, venäjän kielen historian ja fonologian saralta.
Thomason on ollut aktiivinen Language Log -blogin tekijä. Vuosina 1988–1994 hän oli mukana toimittamassa Linguistic Society of American Language-lehteä.
Moisei Uritski
thumb|175px|Moisei Uritski. Moisei Solomonovitš Uritski (1873 – 30. elokuuta 1918) oli venäläinen vallankumouksellinen. Vuonna 1917 hän liittyi bolševikkeihin ja kuului lokakuun vallankumouksen jälkeen puolueen johtokaartiin. Uritskin murha elokuussa 1918 yhdessä samaan aikaan tapahtuneen Leninin murhayrityksen kanssa laukaisi salaisen poliisin Tšekan laajamittaisen terroriaallon.
Elämä
Uritski syntyi Kiovan läänin Tšerkasyssa juutalaisen kauppiaan perheeseen. Vuonna 1897 hän valmistui Kiovan yliopiston juridisesta tiedekunnasta. Vallankumoukselliseen liikkeeseen Uritski liittyi 1890-luvun alussa. Vuonna 1898 hänestä tuli Venäjän sosiaalidemokraattisen työväenpuolueen jäsen. Vuonna 1899 Uritski karkotettiin Jakutiaan. Vuoden 1903 jälkeen hänestä tuli menševikki. Vuoden 1905 vallankumoukseen hän osallistui Pietarissa ja Krasnojarskissa. Vuonna 1906 karkotettiin Vologdaan ja myöhemmin Arkangelin lääniin. Vuonna 1914 muutti ulkomaille.
Helmikuun vallankumouksen jälkeen Uritski palasi Venäjälle ja liittyi bolševikkipuolueeseen. Elokuussa 1917 hänet valittiin puolueen keskuskomitean jäseneksi ja maaliskuussa 1918 keskuskomitean kandidaattijäseneksi. Uritski oli yksi lokakuun vallankumouksen johtajista. Sen jälkeen hän toimi ulkoministeriön ja perustuslakia säätävän kokouksen järjestämiskomitean komissaarina. Helmikuussa 1918 Uritski nimitettiin Pietarin vallankumouksen puolustuskomitean jäseneksi. Maaliskuussa hänestä tuli Pietarin tšekan johtaja.
30. elokuuta 1918 entinen tykistökoulun kadetti Leonid Kannegiser ampui Uritskin Tšekan päämajan odotussalissa. Isän mukaan nuorukainen halusi kostaa Uritskin käskystä tapetun parhaan ystävänsä kuoleman. Viranomaisten mukaan taustalla oli salaliitto.
Jälkimaine
Uritski on haudattu Pietarin Mars-kentälle. Neuvostoliitossa Uritskin mukaan nimettiin asutuskeskuksia, katuja ja muita kohteita.
Onanay
Onanay on televisioyhtiö GMA Networkin esittämä filippiiniläinen draamasarja. Sen päärooleissa ovat Jo Berry.
Kansainvälinen kansanterveysuhka
Kansainvälinen kansanterveysuhka on Maailman terveysjärjestö WHO:n julistama määritelmä jonkin taudin aiheuttamalle poikkeukselliselle tilanteelle, jonka arvioidaan aiheuttavan kansanterveydellisen riskin useissa valtioissa taudin kansainvälisen leviämisen vuoksi ja saattavan vaatia koordinoitua kansainvälistä toimintaa.
Kun tauti määritellään kansainväliseksi uhaksi, WHO saa oikeuden koota sille omistautuneen asiantuntijaryhmän, ja ryhmällä puolestaan on oikeus antaa virallisia suosituksia taudin leviämisen estämiseksi. Näin herätetyn julkisuuden vuoksi saadaan myös enemmän varoja torjuntatyöhön, ja samalla helpottuu kansainvälisen yhteistyön koordinointi, WHO:ssa arvioidaan.
Kansainvälisen terveysuhan määritelmä on peräisin vuodelta 2005. WHO on julistanut uhan kuusi kertaa. Aina ratkaisevaa ei ole ollut tartunnan saaneiden tai kuolleiden suuri määrä. Tauteja on julistettu kansainvälisiksi terveysuhiksi, jotta voitaisiin varmistaa resurssien riittävyys sen hävittämiseen. Näin oli esimerkiksi polion kohdalla.
Julistukset
WHO on julistanut seuraavat taudit kansainvälisiksi terveysuhiksi:
1. Sikainfluenssa (2009)
H1N1-viruksen uuden kannan aiheuttamia tartuntoja alettiin havaita huhtikuussa 2009. Kesäkuussa WHO julisti taudin pandemiaksi, kun yli 70 valtiota oli raportoinut tartunnoista. Pandemia hiipui vuoden lopulla.
Jälkikäteen tutkijat ovat arvioineet, että sikainfluenssaan kuoli jopa 203 000 ihmistä, joka on kymmenkertainen määrä pandemian aikana esitettyihin arvioihin verrattuna.
Börje Strandvall
thumb|270px|Börje Strandvall oli mukana Berliinin olympialaisten 400 metrillä ja eteni 1. kierrokselta toiselle, josta kuva. Etualalla erän voittanut Saksan [[Hermann Blazejezak ja keskellä Britannian matkalta hopeaa voittanut Britannian Godfrey Brown. Börje Strandvall (kuvassa oikealla takana) jäi erässään viimeiseksi.]] Börje Johannes Strandvall (22. tammikuuta 1909 Kruunupyy – 20. heinäkuuta 1987 Pietarsaari) oli suomalainen pikajuoksija. Strandvall karsiutui Los Angelesin 1932 olympialaisissa 400 metrin juoksun välierissä sekä Berliinin 1936 olympialaisissa 200 metrin ja 400 metrin juoksun toisissa alkuerissä. EM-kilpailuissa 1934 hän karsiutui 400 metrin juoksun alkuerissä. Hän edusti Suomea yhdeksässä maaottelussa vuosina 1931–1936 ja saavutti yhdeksän lajivoittoa.
Strandvall siirtyi Helsinkiin vuonna 1930 Helsingfors IFK:n riveihin. Hän voitti ensimmäisen Suomen mestaruutensa jo seuraavana vuonna 400 metrillä. Ensimmäisen maaottelunsa hän kävi myös vuonna 1931 Ruotsia vastaan. Samana vuonna tuli myös ensimmäiset SM-viestien mitalit. Seuraava kausi 1932 oli olympiavuosi. Strandvall tähtäsi alun perin 800 metrille, mutta juoksi toukokuussa 1932 hyviä 400 metrin kisoja. Olympiakarsinnoissa toukokuun lopulla hän teki karsintakilpailuissa ajan 48,7 joka oikeutti olympiamatkaan. Olympialaisissa Strandvall eteni alkuerävoiton ja neljännevälierien kolmostilan perusteella välieriin, joissa hän jäi niukasti neljänneksi ja näin loppukilpailun ulkopuolelle. Strandvallin ajat olivat alkuerässä 49,8, puolivälierässä 49,0 ja välierässä 48,4. Paluumatkalla olympialaisista hän juoksi Chigacossa suoralla radalla 21,5.
Kansainvälinen kansanterveysuhka
Julistukset
Länsi-Afrikan Sierra Leonessa, Guineassa ja Liberiassa yli 11 300 ihmistä kuoli vuoden 2013–2016 ebolaepidemiassa. Joitakin kymmeniä tartuntoja todettiin myös muissa maissa.
Kongon demokraattisessa tasavallassa loppukesällä 2018 puhjennut ebola oli taudin pahin ryöpsähdys sitten Länsi-Afrikan tartuntojen viisi vuotta aiemmin. Tartunnan saaneiden määräksi oli raportoitu lähes 3 500, ja 2 300 oli kuollut maaliskuuhun 2020 mennessä, jolloin tauti oli jo hiipumassa.
Börje Strandvall
Kaudella 1933 Strandvall nousi kansallisesti ykkösnimeksi niin 100–400 metrin matkoilla. Heinäkuun alun Norja–Suomi-maaottelussa hän juoksi 100 metrillä 10,8 ja 400 metrillä Suomen ennätykseen 48,3. Vuoden 1933 SM-kisoissa hänestä tuli kolminkertainen Suomen mestari voittamalla 100, 200 ja 400 metriä tulossarjalla 11,1–22,2–50,1. Samana syksynä hän paransi vielä 200 metrin Suomen ennätystä aikaan 21,8 voittaen samalla englantilaiset kilpakumppaninsa.
Kansainvälinen kansanterveysuhka
Julistukset
3. Polio (2014)
Börje Strandvall
Seuratasolla Strandvall edusti IF Kronania, Gamlakarleby IF:ää ja Helsingfors IFK:ta. Hän voitti Suomen mestaruuden 100:lla ja 200 metrillä vuosina 1933 ja 1934 sekä 400 metrillä vuosina 1931 ja 1933. Hän saavutti kuusi Suomen mestaruutta viestijuoksuissa sekä vuonna 1931 SM-hopeaa 200 metrillä ja pronssia 100 metrillä.
Kansainvälinen kansanterveysuhka
Julistukset
Polio, joka oli nujerrettu menestyksekkäillä rokotuskampanjoilla, näytti vaarallisuutensa vuonna 2013, kun tautia todettiin lähes kaksi kertaa niin useassa valtiossa kuin aiempina vuosina. Diagnosoitujen tapausten määrä lähes kolminkertaistui.
Börje Strandvall
Strandvall juoksi Suomen ennätyksiä 100 metrillä (10,8 s, sivuaminen vuonna 1931), 200 metrillä (21,8 s vuonna 1933) ja 400 metrillä (49,0 s, sivuaminen vuonna 1931 sekä 48,3 s vuonna 1933).
Kansainvälinen kansanterveysuhka
Julistukset
Vaikka uusia poliopotilaita olikin vain 68, ilman ripeitä toimia maailmaa uhkasi yksi vaarallisimmista rokotuksella estettävistä taudeista, WHO totesi. Toimiin ryhdyttiin, ja uudet tapaukset ovat sittemmin vähentyneet lähes olemattomiin.
Börje Strandvall
Hänen veljensä Per Strandvall saavutti maastohiihdossa SM-hopeaa vuonna 1944 ja veljentyttärensä Mona-Lisa Pursiainen EM-mitaleja pikajuoksussa. Hänen serkkunsa Bertel Storskrubb oli 1940-luvulla Suomen parhaita yleisurheilijoita.
Työurallaan Strandvall toimi Helsingissä ollessaan Töölön verkkopallokenttien vahtimestarina. Palattuaan 1935 Pohjanmaalle hän toimi puulaakiurheilutoiminnan vastaavana. Urheilu-uransa jälkeen Börje Strandvall toimi muun muassa Svenska Finlands Idrottsförbundin (SFI) hallituksessa. 1960-luvulla hän toimi Pietarsaaressa Oy Wilh. Schauman Ab:n sosiaaliosastolla urheilun ja vapaa-ajan toiminnan ohjaajana sekä toimi valmentajana sekä SFI:n että SUL:n piirissä. Strandvall oli myös mukana Suomen maajoukkueen huoltotehtävissä 1950- ja 1960-luvuilla.
Kansainvälinen kansanterveysuhka
Julistukset
Hyttysten levittämä zikavirus tunnettiin jo 1940-luvulla, mutta epidemiaksi se yleistyi Brasiliassa vuonna 2015. Virus aiheuttaa sikiöille mikrokefaliaa eli pienipäisyyttä ja runtelee immuunijärjestelmää niin, että se alkaa hyökätä hermostoa vastaan.
Vuoden 2016 loppuun mennessä oli todettu 2 300 mikrokefaliatapausta, valtaosin Brasiliassa. Todellista lukua epäillään suuremmaksi.
5. COVID-19 (2020)
Kiinan Wuhanin kaupungista joulukuussa 2019 löydetty koronavirus levisi nopeasti maailmanlaajuiseksi, ja WHO julisti sen kansainväliseksi terveysuhaksi 30. tammikuuta 2020, ja pandemiaksi 11. maaliskuuta 2020. Taudin oireita ovat muun muassa korkea kuume, yskä ja hengenahdistus. Tauti on vaarallinen eritoten vanhemmissa ikäluokissa. Vaarallisen siitä tekee muun muassa mahdollinen keuhkokuume, keuhkojen vauriot, monielinvajaatoiminta ja sydän- ja verisuoniongelmat. Marraskuuhun 2020 mennessä vahvistetusti 63 miljoonaa ihmistä oli sairastunut todellisen luvun ollessa moninkertainen ja tauti oli aiheuttanut vahvistetusti 1,5 miljoonan ihmisen kuoleman.
6. Apinarokko (2022)
20. heinäkuuta 2022 mennessä apinarokkoa oli sairastanut yli 15 800 ihmistä 72 maassa ja 23.7.2022 se julistettii maailmanlaajuiseksi terveysuhaksi.
Kinks Greatest Hits
Kinks Greatest Hits on The Kinksin vuonna 1972 Kanadassa julkaistu kokoelma-albumi. Se on periaatteessa vain hieman muunneltu versio vuonna 1966 julkaistusta kokoelmasta Well Respected Kinksistä. Myös kansikuva on sama.
Kappaleet
A-puoli B-puoli
Orgaaninen arkkitehtuuri
thumb|Frank Lloyd Wright, Vesiputoustalo.
Tyylin lähtökohtana on usein elävä luonto, joka tarjoaa ideoita, esteettisiä muotoja ja rakenteellisia ratkaisuja rakennusten ulkoisten muotojen sekä sisäisten toimintojen tarkoituksenmukaiselle suunnittelulle. Myös ajatuksen siitä, että funktio (toiminto, käytännöllisyys) ohittaa muodon tärkeyden suunnittelussa, esittivät ensimmäisinä orgaanisen arkkitehtuurin edustajat, Louis Sullivan etunenässä, pohjustaen näin funktionalismin syntyä.
Kuorelampi (Heinola)
Kuorelampi on Päijät-Hämeessä Heinolassa Koskenmyllyn kylän lähellä sijaitseva lampi.
Maantietoa
Lammen pinta-ala on 1,2 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ala-Rievelin alueeseen (14.171) se kuuluu. Lammen vedenpinnan korkeus on 91,2 metriä mpy.
San Domingon rauniokirkko
San Domingon rauniokirkko on goottilaisen kirkon raunio entisen San Domingon luostarin alueella Espanjan Galiciassa. Se on yksi kuudesta rakennuksesta jotka muodostavat Pontevedran museon. Luostari perustettiin vuonna 1283 mutta kirkon rakennustyöt alkoivat vasta 1383 ja jatkuivat 1400-luvun puolelle.
Kirkko vaurioitui brittiläisten joukkojen hyökätessä kaupunkiin vuonna 1719.
Luostari suljettiin vuonna 1836. Sen tiloissa toimi sen jälkeen hullujenhuone, naisvankila ja saattohoitokoti. Rakennus rapistui vähitellen ja siitä otettiin materiaalia mm. katujen kiveämiseen.
Christophe Lemaitre
Christophe Lemaitre (s. 11. kesäkuuta 1990 Annecy) on ranskalainen pikajuoksija.
Al-Muharraq Sports Club
Al-Muharraq Sports Club on 1928 perustettu bahrainilainen urheiluseura. Seuran päälajina on jalkapallo, mutta sillä on toimintaa myös muissa lajeissa kuten koripallossa ja lentopallossa. Jalkapallossa Al-Muharraq on maansa menestynein seura. Se on voittanut Bahrainin liigan 31 kertaa ja Bahrainin Cupin kahdesti.
Christophe Lemaitre
Ura
Lemaitre sijoittui alle 18-vuotiaiden MM-kilpailuissa 2007 neljänneksi 100 metrillä ja viidenneksi 200 metrillä. Vuonna 2008 hän voitti kultaa alle 20-vuotiaiden MM-kilpailuissa 200 metrillä. Torinon EM-hallikilpailuissa 2009 hän karsiutui 60 metrillä välierissä. Lemaitre voitti alle 20-vuotiaiden EM-kilpailuissa Novi Sadissa 2009 kultaa 100 metrillä ajalla 10,04. Aika oli uusi kisaennätys ja nuorten Euroopan ennätys. Lemaitren debyytti aikuisten MM-kilpailuissa Berliinissä 2009, päättyi 100 metrin juoksussa varaslähdön takia toisiin alkueriin. 4×100 metrin viestin loppukilpailussa hän juoksi kahdeksanneksi sijoittuneen Ranskan joukkueen ankkuriosuuden.
Al-Muharraq Sports Club
Saavutukset
Bahrainin liigamestaruus
Christophe Lemaitre
Ura
9. heinäkuuta 2010 Lemaitre juoksi Ranskan mestaruuskilpailuissa ajan 9,98, mikä oli ensimmäinen kymmenen sekunnin rajan alitus valkoihoiselta juoksijalta. Aika oli myös Ranskan ennätys. Lemaitre itse katsoo, että keskustelu rodusta ja ”valkoihoisista juoksijoista” on absurdia ja osoittaa huonoa makua.
Al-Muharraq Sports Club
Saavutukset
Bahrainin Cupin voitto
Christophe Lemaitre
Ura
Barcelonan EM-kilpailuissa 2010 Lemaitre voitti kultaa 100 metrin juoksussa ajalla 10,11 ja 200 metrin juoksussa ajalla 20,37. Hän voitti kultaa myös Ranskan pikaviestijoukkueessa. Pariisin EM-hallikisoissa 2011 hän sai pronssia 60 metrillä ajalla 6,58. Daegun MM-kilpailuissa 2011 hän sijoittui 100 metrillä neljänneksi ajalla 10,19 ja sai 200 metrillä pronssia Ranskan ennätysajalla 19,80. Lemaitre oli myös mukana MM-hopeaa voittaneessa pikaviestijoukkueessa. Helsingin EM-kilpailuissa 2012 Lemaitre voitti kultaa 100 metrin juoksussa ajalla 10,09 ja juoksi myös Ranskan pikaviestijoukkueessa, joka sai pronssia ajalla 38,46. Lontoon olympialaisissa hän sijoittui 200 metrillä kuudenneksi ja Ranska pikaviestissä lopulta kolmanneksi, kun edelle sijoittunut Yhdysvaltain joukkue hylättiin Tyson Gayn dopingkäryn takia.
Nokiliitäjä
Nokiliitäjä (Ardenna grisea) on keskikokoinen tumma avomerilintu, joka on muutaman kerran harhaillut Suomeenkin.
Christophe Lemaitre
Ura
Moskovan MM-kilpailuissa 2013 Lemaitre sijoittui 100 metrin juoksussa seitsemänneksi ajalla 10,06, mutta loukkaantui juoksussa eikä voinut osallistua 200 metrin juoksuun eikä 4×100 metrin viestiin. Zürichin EM-kisoissa 2014 Lemaitre sai hopeaa sekä 100 että 200 metrin juoksussa ja pronssia pikaviestissä. Pekingin MM-kilpailuissa 2015 hän karsiutui 100 ja 200 metrin välierissä sekä oli pikaviestissä viides.
Al-Muharraq Sports Club
Saavutukset
Bahrain King´s Cupin voitto
Bahrain Crown Prince Cupin voitto
Christophe Lemaitre
Ura
Rion olympialaisissa 2016 Lemaitre voitti 200 metrin juoksussa pronssia ajalla 20,12. 100 metrillä hän karsiutui välierissä. Lontoon MM-kilpailuissa 2017 hän karsiutui 200 metrin välierissä ja oli pikaviestissä viides.
Nokiliitäjä
Levinneisyys
Nokiliitäjät pesivät eteläisen pallonpuoliskon pikkusaarilla pääasiassa Uuden-Seelannin, Falklandsaarten ja Tulimaan ympäristössä. Maailman populaatio on kooltaan noin 20 miljoonaa yksilöä. Ne ”talvehtivat” heinäkuussa muun muassa Norjassa. Niiden muuttomatkat kuuluvat maailman pisimpiin. Ne lähtevät muutolle pesinnän jälkeen maalis-toukokuussa ja lentävät Atlantin ja Tyynenmeren länsireunoja pohjoiseen, jossa ne subarktisille vesille päästyään kesä-heinäkuussa kääntyvät länteen ja palaavat etelään valtamerten itäreunoja pitkin syys-lokakuussa, ja saapuvat takaisin pesimäpaikoilleen marraskuussa. Ne muuttavat yksittäin, eivät parvissa. Laji on tavattu Suomessa 3 kertaa vuoteen 2006 mennessä, viimeksi 1991.
Al-Muharraq Sports Club
Saavutukset
Bahrainin Super Cupin voitto
Ensimmäinen yhteys (romaani)
Ensimmäinen yhteys on Carl Saganin vuonna 1985 julkaistu tieteisromaani. Vuonna 1997 kirjasta tehtiin samaa nimeä kantava elokuva, Ensimmäinen yhteys, jossa pääosaa esitti Jodie Foster.
Nokiliitäjä
Elinympäristö
Nokiliitäjä elää valtameren saarilla ja avomerillä.
Al-Muharraq Sports Club
Saavutukset
AFC Cupin voitto
Nokiliitäjä
Lisääntyminen
Pesä on maankolossa, johon naaras munii yhden valkoisen munan. Emot hautovat vuorotellen mutta käyvät pesällä vain öisin välttääkseen lokkien ja fregattilintujen ryöstelyt. Uuden-Seelannin maorien perinteeseen kuuluu nokiliitäjien poikasten kerääminen ruuaksi Stewartsaarilla (Rakiura).
Ravinto
Nokiliitäjä syö kalaa, etupäässä anjovista, sekä mustekaloja ja äyriäisiä.
Varun Dhawan
Varun Dhawan (s. 24. huhtikuuta 1987 Bombay, Maharashtra) on intialainen näyttelijä, joka työskentelee hindinkielisissä elokuvissa. Hän on elokuvaohjaaja David Dhawanin poika. Valmistuttuaan Nottingham Trent Universitysta hän avusti Karan Joharia tämän ohjatessa elokuvaansa Nimeni on Khan (2010).
Dhawan teki näyttelijändebyyttinsä Joharin romanttisessa komediassa Student of the Year (2012). Hän näytteli kaupallisesti menestyneissä elokuvissa, kuten romanttisissa komedioissa Main Tera Hero (2014) ja Humpty Sharma Ki Dulhania (2014), toimintakomedioissa Dilwale (2015), Dishoom (2016) ja Judwaa 2 (2017), tanssielokuvassa ABCD 2 (2015) ja yhteiskunnallisessa draamassa Sui Dhaaga (2018). Hän sai kehuja kriitikoilta useasta roolistaan, kuten kostajan roolistaan trillerissä Badlapur (2015), sovinistisen miehen roolistaan romanttisessa komediassa Badrinath Ki Dulhania (2017) ja päämäärättömän miehen roolistaan draamassa October (2018).
Yksityiselämä
Dhawan meni naimisiin pitkäaikaisen tyttöystävänsä, muotisuunnittelija Natasha Dalalin kanssa hinduseremoniassa Alibagissa 24. tammikuuta 2021.
Sándor Márai
thumb|Sándor Márai Sándor Márai [ˈʃaːndor ˈmaːrɒi] (11. huhtikuuta 1900 Košice, Itävalta-Unkari – 22. helmikuuta 1989 San Diego, Yhdysvallat), oli unkarilainen kirjailija.
Elämä
Sándor Márai syntyi 11. huhtikuuta 1900 Košicessa (unkariksi Kassa, saksaksi Kaschau), joka kuului tuohon aikaan Unkarin kuningaskuntaan. Hän kasvoi porvarillisessa ympäristössä, jossa hän tottui vanhojen perinteiden mukaisesti järjestykseen, verkkaisuuteen ja rauhalliseen asioiden etenemiseen. Itävalta-Unkarin luhistuttua hän muutti vuonna 1919 Saksaan, opiskeli Leipzigin yliopiston sanomalehtitieteen laitoksella sekä journalistiikkaa Frankfurtissa ja Berliinissä suorittamatta kuitenkaan koskaan loppututkintoa.
Näihin aikoihin hän teki kirjallisia kokeiluja aluksi saksilaisen kustantajan Hans Reimannin satiirilehteä „Der Drache“ (Lohikäärme) varten tekemissään artikkeleissa. Myöhemmin hän kirjoitti tekstejä Frankfurter Zeitungin kultturisivuille.
Vuonna 1923 Márai, joka oli tällä välin mennyt naimisiin, pakeni inflaatiota Berliinistä Ranskaan. Siellä hän toimi Frankfurter Zeitungin Pariisin kirjeenvaihtajana, mutta ei pystynyt turvaamaan toimeentuloaan vaan joutui elämään köyhyydessä.
Pariisin vuosien jälkeen Márai palasi vuonna 1928 Unkariin hakemaan suuntaa elämälleen. Hän kirjoitti pitkiä tekstejä omalla äidinkielellään tarkoituksenaan löytää itsensä. Tästä alkoi hänen tuotteliain luomiskautensa.
Vuonna 1934 hänen kirjansa keräsi ensimmäistä kertaa laajaa huomiota. Tämä oli Egy polgár vallomásai.
Maraista tuli yksi Unkarin tunnetuimmista romaanikirjailijoista 1930-luvulla. Hänen tuotantoaan on verrattu Joseph Rothiin, Robert Musiliin Thomas Manniin.
Unkaria hallitsi 1930- ja 1940-luvulla autoritäärisesti Miklós Horthy. Vuonna 1941 Unkari taisteli sodassa Saksan puolella, vaikka Horthy olikin asioista samoilla linjoilla pikemminkin Mussolinin kuin Hitlerin kanssa, ja vaikkei hänen hallituksensa ollut kovin antisemitistinen.
18. maaliskuuta 1944 Saksan joukot miehittivät Unkarin. Márai pysytteli vaimonsa Lolan kanssa piilossa, sillä tämä oli juutalaista syntyperää. Koska heidän ainoa poikansa kuoli alle vuoden ikäisenä, he adoptoivat Budapestissa János-pojan, joka oli jäänyt sotaorvoksi.
Kun saksalaiset sodan loppuvaiheessa karkotettiin Unkarista, otti Puna-armeija helmikuussa 1945 vallan käsiinsä. Sodan jälkeen valta siirtyi Mátyás Rákosin johtamille kommunisteille.
Márain asunnon ja samalla myös hänen 6000 kirjaa käsittäneen kirjastonsa tuhoutuminen sodassa teki hänestä jälleen varattoman. Tämä oli raskas isku jo muutenkin masennukseen taipuvaiselle kirjailijalle. Mikään ei enää näyttänyt pidättelevän häntä kommunistiseksi muuttuneessa kotimaassaan, joten hän päätti muuttaa Italiaan.
Asuttuaan Italiassa lyhyen ajan talvella 1946–47 Márai päätti sittenkin palata Unkariin voidakseen elää ja kirjoittaa ympäristössä, jossa hänen äidinkieltään puhutaan. Kaikki vieraat kielet olivat hänen mielestään vain ”kainalosauvoja”, eikä hän tästä lähtien halunnut julkaista enää mitään millään muulla kielellä kuin unkariksi.
Syyskuussa 1948 Márai joutui kuitenkin lähtemään lopullisesti Unkarista. Hänen teoksensa eivät tosin olleet kiellettyjä kommunistisessa Unkarissa, mutta ne olivat saaneet murskaavat arvostelut, eikä hänellä siksi ollut minkäänlaisia edellytyksiä menestyä kirjailijana. Seuraavat neljä vuotta hän eli köyhänä Sveitsissä ja Napolissa.
Tilanne parani hieman, kun Márai käänsi selkänsä Euroopalle ja muutti New Yorkiin. Hän työskenteli 15 vuoden ajan Radio Free Europelle. Vuonna 1957 hän sai Yhdysvaltojen kansalaisuuden.
Yhdysvalloissa Márai vietti vaatimatonta kirjallista elämää. Hän kirjoitti edelleen unkariksi, joitakin kirjoja käännettiin saksaksi ja ranskaksi mutta hänen elinaikanaan ei ilmestynyt englanninkielisiä käännöksiä, mikä ei liiemmin edistänyt hänen mahdollisuuksiaan tulla tunnetuksi Amerikassa. Hänen kustantajanaan toimi pieni maahanmuuttajakirjapaino Vörösváry-Weller-Publishing Torontossa.
Vuonna 1968 palasi takaisin Eurooppaan ja eli Salernossa, Italiassa vuoteen 1979 asti, jolloin hän muutti San Diegoon. 4. tammikuuta 1986 hänen aiemmin jo sokeutunut Lola-vaimonsa kuoli syöpään. Vuotta myöhemmin kuoli myös heidän ottolapsensa János. Vaimonsa, poikansa ja kotimaansa menettäneenä sekä murheen murtamana Márai suoritti paikallisen poliisin järjestämän ampumiskurssin, sai aseenkantoluvan ja hankki itselleen revolverin.
15. tammikuuta 1989 Márai kirjoitti viimeisen päiväkirjamerkintänsä ja 22. helmikuuta 1989 hän teki itsemurhan ampumalla itsensä.
Kuollessaan liki unohdetun Márain ”uudelleen löytäminen”, jonka käynnisti romaanin Kynttilät palavat loppuun uuden laitoksen julkaiseminen Saksassa vuonna 1998, kuuluu viime vuosien suuriin kirjallisiin sensaatioihin.
Suomennetut teokset
Lisäksi on suomeksi ilmestynyt:
M/S Famnen
M/S Famnen köli laskettiin elokuussa 1943 Beresfordissa (ST TUG #343) Floridassa,   Alus hinattiin Atlantin yli ja varusteltiin Britaniassa, osallistuen Normandian maihinnousun valmisteluihin (www.usarmyttugs.com). Maihinnousun jälkeen Hinaaja päätyi 1945 Rotterdamiin. Suomen silloinen Kansanhuoltoministeriö osti 12.06.1946 24 kappaletta kyseisiä ST hinaajia korvaamaan Neuvostoliitolle luovutettuja satamahinaajia. 19.11.1946 alus siirrettiin kuitenkin Laivastolle miinanraivauksiin, nimellä DR-2.
Laiva oli samankokoinen kuin muutkin tyypin alukset, 106 GT, L22,56m, B6,10m ja syväys 2,8 metriä, pääkoneena 400-hevosvoimainen, (Atlas Imperial 2t diesel, type 6BM, 400 bhp@300rmp). Aluksessa ei ollut peruutusvaihdetta, vaan kone oli pysäytettävä ja käynnistettävä toiseen suuntaan jos halusi peruutta.
Uudet yksityiset omistajat tekivät aluksella mittavat muutostyöt 1990–1992, alus muutoskatsastettiin ja uusi ura alkoi.
M/S Famnen purjehtii pääasiallisesti charterpurjehduksia Saaristomeren alueella. Aluksella käytiin myös Saimaalla vierailemassa Savonlinnassa 2008.
Salus-sairaala
pienoiskuva|Rakennus vuonna 2001 Salus-sairaala oli Helsingin Kaivopuistossa osoitteessa Kalliolinnantie 4 vuosina 1929–1983 toiminut yksityinen sairaala. Sen perustivat sisarukset Ida ja Maria Rytkönen.
Rytköset olivat toimineet sairaanhoitajina Helsingissä jo aiemmin. Ensimmäisen gynekologisen sairaalan he olivat perustaneet jo vuonna 1901 Kruununhakaan. Sairaala muutti ensimmäisinä vuosinaan useaan kertaan, päätyen lopulta Laivurinkadulle vuonna 1909. Vuonna 1919 sairaala muutti vielä Vuorikatu 22:een oman sairaalan rakennustöiden ajaksi.
Rakennus edustaa arkkitehtuuriltaan 1920-luvun klassismia. Sen on suunnitellut perustajien sisar Kerttu Rytkönen. Sairaalan erityisaloja olivat synnytykset, kirurgia ja naistensairaudet. Vuonna 1934 rakennuksen eteen sijoitettiin Emil Cedercreutzin suunnittelema Pekka-koirapatsas, jonka tämä oli suunnitellut oman Pekka-koiransa kuvaksi.
Ida Rytkönen luovutti sairaalan vuonna 1945 Wihuri-säätiön käyttöön. Se toimi sairaalana säätiön alaisuudessa vuoteen 1983 saakka. Vuonna 1985 siitä muokattiin lääketieteellinen tutkimuslaitos, ja vuonna 2013 rakennus remontoitiin toimistoiksi. Nykyisin rakennuksessa pitävät toimistojaan muun muassa Wihurin rahasto, Suomen Meripelastusseura sekä lukuisat taideinstituutiot.
Laos (täsmennyssivu)
Laos voi viitata seuraaviin:
Myrskylintu
thumb|250px|right|Myrskylintu. Myrskylintu (Fulmarus glacialis) on Atlantin lintu, joka on tavattu Suomesta noin 30 kertaa, yleensä kuolleena tai siipirikkona. Se on huono kävelemään, mutta loistava lentäjä ja uimari.
Koko ja ulkonäkö
Pituus on 45–50 cm, siipien kärkiväli 87–112 cm ja paino 550–750 g. Myrskylintu muistuttaa väritykseltään lähinnä lokkeja, käyttäytymiseltään liitäjiä ja on ruumiinmuodoltaan näistä poikkeava. Ruumis on sukkulamainen, pää on vahva ja nokka suuri. Siivet ovat melko lyhyet, suhteellisen tylpät ja siiveniskut matalat ja läpyttävät. Liitää taitavasti jäykin siivin. Muuntelu on suurta. Vaalea värimuoto on ruumiiltaan likaisenvalkoinen, silmän ympäristössä on mustaa, selkä ja siipien yläpinta vaalean liuskeenharmaat ja käsisiiven yläpinnalla vaaleat laikut. Tummalla värimuodolla ovat selkä ja siiven yläpinnat lyijynharmaat ja muu osa ruumiista harmaa. Välimuotoja tavataan useasti. Sukupuolet ovat samanvärisiä.
Euroopan vanhin rengastettu myrskylintu on ollut brittiläinen vähintään 43 vuotta 10 kuukautta vanha.
Levinneisyys
Lajia esiintyy Pohjois-Atlantilla Kanadasta Islantiin, paikoin Grönlannissa, Norjassa ja Huippuvuorilla sekä Pohjanmerellä Britteinsaarilla. Maailman populaation koko on 8–32 miljoonaa yksilöä ja lajin kanta on elinvoimainen. Suomessa se on harvinainen harhailija, se on tavattu noin 30 kertaa vuoden 2010 helmikuuhun mennessä. Suomeen päätyneet ja kuolleet linnut on useasti täytetty ja niitä voi nähdä kouluissa ja biologisissa museoissa.
Elinympäristö ja lisääntyminen
Myrskylintu pesii jyrkänteillä, pikkusaarilla ja kallioilla. Pesimäajan ulkopuolella se kiertelee pohjoisen pallonpuoliskon valtamerillä. Linnut pesivät valtavina yhdyskuntina kallionkielekkeillä ja saavat vain yhden valkoisen munan kerrallaan. Haudonta-aika on noin 55 päivää, molemmat puolisot hautovat. Poikanen oppii lentämään 7 viikon ikäisenä ja tulee sukukypsäksi 6-vuotiaana.
Ravinto
Myrskylintu on lähes kaikkiruokainen. Se syö kalaa, äyriäisiä, nilviäisiä, raatoja ym. Seurailee mielellään laivoja.
Luominen (biologia)
Luominen eli (spontaani) abortti eli keskenmeno on nisäkkäillä tapahtuva tiineyden itsestään tapahtuva keskeytyminen, jolloin alkio tai sikiö poistuu kohdusta. Keskenmenossa syntyvä sikiö ei ole elinkelpoinen. Ihmislääketieteessä käytetään termiä keskenmeno.
Eräs useilla kotieläinlajeilla luomisia aiheuttava sairaus on luomistauti eli bruselloosi.
Charles Gald Sibley
Sibley opiskeli Kalifornian yliopistossa Berkeleyssä, jossa hän väitteli filosofian tohtoriksi vuonna 1948. Sibley matkusti paljon ja teki kenttätutkimuksia Meksikossa (1939 ja 1941), Salomonsaarilla, Bismarckinsaarilla, Papua-Uudessa-Guineassa ja Filippiineillä toisen maailmansodan aikana. Hän palveli luutnanttina Yhdysvaltain laivaston viestintä- ja lääkintähuoltojoukoissa. Sodan aikana hänen tukikohtanaan oli pitkään Emirau Island, joka on nykyisin osa Papua-Uuden-Guinean Uuden-Irlannin provinssia.
Vuosina 1948-1949 Sibley toimi Kansasin yliopiston eläintieteen opettajana ja lintuosaston kuraattorina. 1949–1953 hän oli San Josén valtionkoulun eläintieteen apulaisprofessori. 1953–1965 Sibley työskenteli Cornellin yliopistossa, ensin eläintieteen apulaisprofessorina, sitten professorina ja myöhemmin ornitologisen laboratorion johtajana. 1965–1986 hän oli Yalen yliopiston biologian professorina ja Peabody Museumin lintuosaston kuraattorina. 1986–1992 Sibley toimi San Franciscon valtionyliopiston dekaanina, ja vuodesta 1993 kuolemaansa saakka Santa Rosassa toimivan Sonoman valtionyliopiston avustavana biologian professorina.
Sibley tutki lintujen luokittelua ja kehitti alan molekyylibiologista tutkimusta. Vuonna 1986 Sibley valittiin Kansallisen tiedeakatemian jäseneksi ja 1986–1990 hän toimi 20. Kansainvälisen lintutieteen kongressin puheenjohtajana. Hänen pääteoksiaan olivat Phylogeny and Classification of Birds (1991), yhdessä Jon Edward Ahlquistin kanssa, ja A world checklist of birds (New Haven: Yale University Press, 1993), yhdessä Monroen kanssa. Sibleyn luokittelua käyttää muun muassa American Ornithologists' Union (AOU). Sibley toimi AOU:n puheenjohtajana 1986–1988.
Charles Sibleyn puoliso oli Frances Louise Kelly ja heillä oli kolme tytärtä: Barbara Susanne, Dorothy Ellen ja Carol Nadine.
Sibley nimesi linnuista lännenloistopipilon (Pipilo maculatus) alalajit oaxacae, orientalis ja vulcanorum.
Lobo (televisiosarja)
Lobo on televisioyhtiö ABS-CBN:n esittämä filippiiniläinen draamasarja. Sen päärooleissa ovat Piolo Pascual ja Angel Locsin.
Tetrodotoksiini
Tetrodotoksiini eli TTX on adamantaanijohdannainen ja hermomyrkky, jota löytyy muun muassa eri pallokalalajeista. Ihmiset altistuvat TTX:lle yleensä syötyään pallokaloja. Kalat eivät itse tuota TTX:ää, vaan se päätyy niihin esimerkiksi kalojen ravinnosta. TTX:ää tuottavat muun muassa tietyt bakteerit, kuten Vibrio alginolyticus.
TTX halvaannuttaa lihaksia sitoutumalla hermoston jänniteherkkiin natriumkanaviin tukkien nämä ionikanavat ja estäen hermoimpulssiin vaadittujen natriumionien virtauksen soluihin kanavien kautta. Lievä myrkytys aiheuttaa muun muassa kasvojen tunnottomuutta. Vakava myrkytys halvaannuttaa hengityslihakset. Ihmisillä myrkytys alkaa 30 minuutista kuuteen tuntiin myrkkyä sisältävän ruuan syömisestä. Myrkytys kestää noin 24 tuntia, jonka jälkeen siitä voi parantua.
Jo 0,2 milligrammaa nieltyä TTX:ää voi olla ihmiselle vaarallinen annos. TTX:ää vastaan ei ole vastamyrkkyä. Myrkytystä hoidetaan ylläpitämällä hengitystä kunnes myrkky poistuu kehosta. Vuosien 2002 ja 2006 välillä Japanissa kuoli 13 ihmistä TTX-myrkytykseen. Välittömän myrkyllisyyden estimaatti (Acute Toxicity Estimate eli ATE-arvo): 0,334 mg/kg, 5 mg/kg, 0,005 mg/l /4h. LD50: 0,334 mg/kg (suun kautta / hiiri). Pakkauksen vaaralausekkeet asetuksen (EY) N:o 1272/2008 (CLP) mukaisesti; "Tappavaa nieltynä, joutuessaan iholle tai hengitettynä". Kuolema ilmenee yleensä ensimmäisen puolen tunnin aikana myrkyn nielemisestä.
1894 Yoshizumi Tahara eristi TTX:n erään pallokalalajin munasarjoista. 1909 hän osoitti, että TTX on ainoa pallokaloissa oleva myrkky ja nimesi sen "tetrodotoksiiniksi" pallokalojen Tetraodontidae-heimon mukaan.
Rakenne
Tetrodotoksiini on heterosyklinen adamantaanijohdannainen. Se on 2,4-dioksoadamantaani, jossa on 6 OH-ryhmää ja silloittunut guanidiini-ioni. Luonnosta on löydetty ainakin 25 tetrodotoksiinijohdannaista, joissa esimerkiksi eri OH-ryhmiin on liittyneenä metyyliryhmiä tai muita atomiryhmiä.
Altistustavat
Ihmisten tetrodotoksiinimyrkytyksiä ilmenee lähinnä subtrooppisilla ja lauhkeilla vyöhykkeillä. Useimmin myrkytyksen aiheuttaa eri pallokaloista tehdyn ruuan syöminen. Myrkky on bakteerien tuottamaa ja se kertyy kaloihin esimerkiksi kalojen ravinnosta. Kalat itse eivät tuota sitä. Tiettyjä pallokaloja käytetään eritoten Japanissa ruokalajina, vaikka niiden tiedetään voivan olla myrkyllisiä. Ruokalajin nimi on fugu. Tetrodotoksiini on vesiliukoinen eivätkä ruuanlaiton lämpötilat tuhoa sitä. Siksi ennen pallokalan valmistamista ruuaksi, siitä tulee huolellisesti poistaa myrkkyä eniten kerryttävät osat, kuten maksa, iho ja munasarjat. Tästäkin huolimatta pallokalojen syönti on aiheuttanut myrkytyksiä.
Tetrodotoksiinia on löydetty yli 20:stä pallokalalajista. Joitakin ihmisille myrkytyksiä aiheuttaneita pallokalalajeja ovat Takifugu oblongus, Takifugu poecilonotus, Lagocephalus sceleratus, Lagocephalus lunaris ja tähtipallokala.
Tetrodotoksiinia kertyy pallokalojen lisäksi myös muihin mereneläviin. Ihmisille syömällä aiheutuneita myrkytyksiä ovat eri kalojen (esimerkiksi Stephanolepis cirrhifer) ja kotiloiden (esimerkiksi Nassarius glans, Zeuxis samiplicutus, Babylonia japonica, Pleurobranchaea maculata ja Charonia lampas) syöminen. Myrkkyä on lisäksi löydetty joistakin vesiliskoista, ravuista, sammakoista, limamadoista ja tursaista.
Tetrodotoksiinimyrkytyksen voi nielemisen lisäksi saada injektion kautta, hengittämällä sitä tai haavaisen ihon kautta.
Liettuan terveyskasvatus- ja tautienehkäisykeskus
Liettuan terveyskasvatus- ja tautienehkäisykeskus (, lyhennys SMLPC; ) on Liettuan pääkaupungissa Vilnassa toimiva, terveyskasvatukseen ja muun muassa tautien, tapaturmien ja onnettomuuksien torjuntaan sekä elintarviketurvallisuuteen keskittynyt valtion virasto. SMLPC on eräs useista Liettuan terveysministeriön alaista kansanterveyden parissa toimivista organisaatioista.
Tetrodotoksiini
Oireet
Tetrodotoksiinimyrkytyksen oireet jaetaan usein neljään vaiheeseen. Ensimmäinen vaihe voi pahentua toisten vaiheiden kautta jopa neljänteen vaiheeseen mikäli kehoon on päätynyt kylliksi myrkkyä.
Syötäessä tetrodotoksiinia sisältävää kalaa, myrkytyksen oireet alkavat ihmisillä usein 30–60 minuutin kuluttua. Joskus myrkytys on alkanut vasta 6 tunnin kuluttua ja poikkeustapauksissa vasta 20 tunnin kuluttua. Nopeimmillaan tetrodotoksiinin nieleminen on johtanut kuolemaan 17 minuutissa. Myrkytys voi jatkua 8–28 tunnin ajan, jonka jälkeen siitä voi täysin parantua mikäli selviää hengissä.
Hoito
Tetrodotoksiinia vastaan ei ole vastamyrkkyä. Myrkytystä hoidetaan pääsääntöisesti ylläpitämällä hengitystä keinotekoisesti kunnes myrkky lakkaa vaikuttamasta. Myrkyn imeytymistä voidaan varhaisessa vaiheessa hoitaa antamalla myrkytyksen saaneelle myrkkyä sitovaa aktiivihiiltä. Vatsahuuhtelu voidaan tehdä tunnin sisällä myrkyn nielemisestä, mutta huuhteluun liittyy monia riskejä, kuten laryngospasmin, nenäverenvuodon tai hyponatremian ilmeneminen.
Myrkyn alkuperä
Tetrodotoksiinia tuottavat muun muassa erilaiset bakteerit, joista esimerkkejä ovat muun muassa Vibrio alginolyticus, Shewanella algae ja Shewanella putrefaciens. Myrkky päätyy bakteereista planktoneihin niiden syödessä bakteereita, tai kun bakteerit elävät planktoneissa loisina tai niiden kanssa symbioosissa. Myrkkyä liukenee myös meriveteen, josta se päätyy merenpohjaan. Kotilot ja muut pienet merieliöt syövät pohjan myrkkyä tai planktonia. Pallokalat ja muut suuremmat merieliöt syövät pienempiä eliöitä, jolloin niihinkin kertyy tetrodotoksiinia. Myrkkyä tuottavat bakteerit voivat myös tartuttaa suurempia merieliöitä ja tuottaa niissä tetrodotoksiinia.
Pallokalat ja muut myrkkyä kerryttävät eliöt sietävät myrkkyä hyvin. Niiden jänniteherkät natriumkanavat ovat rakenteellisesti erilaisia kuin esimerkiksi ihmisten kanavat, eikä myrkky sitoudu näiden eliöiden kanaviin. Eliöistä osa myös tuottaa tetrodotoksiinia sitovia proteiineja, joka voi osaltaan selittää myrkyn sietokykyä.
Telinevoimistelun Euroopan-mestaruuskilpailut 2011
Suomen joukkue
Suomen joukkue koostui kuudesta mies- ja kahdesta naisvoimistelijasta. Tomi Tuuha puolusti hypyn Euroopan mestaruuttaan, ja voimisteli suomalaisvoimistelijoiden kisojen parhaimman sijoituksen, 15:nnen sijan hypyssä.
Miehet
Miesten tulokset:
(*) Korvasi loukkaantuneen Eetu Lahden.
Naiset
Naisten tulokset:
Luettelo Suomen virallisen singlelistan ykkösistä vuonna 1990
Tämä on luettelo Suomen virallisen singlelistan ykkösistä 1990, joka sisältää kärkipaikkaa hallussaan pitäneet singlet vuonna 1990.
Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.
San Cibrao de Lasin linnavuori
San Cibrao de Lasin linnavuori on arkeologinen kohde Espanjan Galiciassa. Se ei ole ollut yksittäinen linna vaan kokonainen linnoitettu kaupunki. Paikka on ollut asuttuna noin 200-luvulta eaa. 200-luvulle jaa., ja se kukoisti ensimmäisellä vuosisadalla eli samaan aikaan kun roomalaiset hallitsivat Galiciaa.
Raunio sijaitsee 473 metriä korkealla kukkulalla ja kattaa 384 metriä pitkän ja 314 metriä leveän alueen. Toisin kuin muissa alueen linnavuorissa, rakennuksissa on paljon suoria seiniä ja vähemmän pyöreitä muotoja.
Sorvalampi (Heinola, Vanhakylä)
Sorvalampi on Päijät-Hämeessä Heinolassa Vanhakylän lähellä sijaitseva lampi.
Maantietoa
Lammen pinta-ala on 3,3 hehtaaria, se on 500 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 83,6 metriä mpy.
Atom Heart Mother World Tour
Atom Heart Mother World Tour oli Pink Floydin kiertue, jolla yhtye promotoi Atom Heart Mother -albumia.
Kappalelista
tyypillinen vuoden 1970 settilista sisälsi joitakin seuraavista:
Orion Samuelson
thumb|Orion Samuelson Orion Samuelson on yhdysvaltalainen radio- ja televisiotoimittaja, joka tunnetaan maatalousaiheisista lähetyksistään. Radiossa hänen toimittamansa päivittäinen National Farm Report -ohjelma on kuultavissa valtakunnallisesti 260 radioaseman kautta. Vuodesta 1975 alkaen hän tehnyt myös viikoittaista televisio-ohjelmaa U.S. Farm Report, jota esittää 190 televisioasemaa Keskilännen alueella.
Orion Samuelson nimettiin Radio Hall of Fameen vuonna 2003.
Voimisteluseura Helsinki
Voimisteluseura Helsinki – VSH on vuonna 1997 perustettu telinevoimistelun erikoisseura.
Viledin piiri
Viledin piiri on paikallinen itsehallintoalue Arkangelin alueella Venäjällä. Alueen kaakkoisosassa Kirovin alueen ja Komin tasavallan rajalla sijaitsevan piirin pinta-ala on 6 300 neliökilometriä.
Seudun halki virtaa Vytšegdaan laskeva Viledjoki. Sen mukaan on nimetty Vorkutaan johtavan radan rautatieasema ja sen ympärille muodostunut kylä ja koko vuonna 1924 perustettu piiri. Piirissä asui vuonna 2010 yhteensä 11 158 henkeä.
Kunnallispiirin hallinnollinen keskus on Iljinsko-Podomskojen kylä (3 682 as.). Piiriin kuuluu 6 maalaiskuntaa:
Viledin rautatieasemalta on yhteys lähikaupunkeihin: Kotlasiin lounaassa ja Mikuniin koillisessa. Talouden perustan muodostaa metsätalous; 70 % piirin pinta-alasta on metsää. Maatalous on keskittynyt maidon tuotantoon. Iljinsko-Podomskojessa toimii kotiseutumuseo ja perinnekulttuurin keskus.
Imortal
Imortal on televisioyhtiö ABS-CBN:n esittämä filippiiniläinen draamasarja. Sen päärooleissa ovat John Lloyd Cruz ja Angel Locsin.
V. Volodarski
thumb|upright|V. Volodarski V. Volodarski (, oikea nimi Moisei Markovitš Goldstein, ; 1891 – 20. kesäkuuta 1918) oli venäläinen vallankumouksellinen.
Volodarski syntyi nykyisen Ukrainan Hmelnytskyin alueen Ostropolin kylässä juutalaisen käsityöläisen perheeseen. Vuonna 1905 hän liittyi sosiaalidemokraattiseen juutalaisjärjestöön Bundiin ja osallistui myöhemmin menševikkien toimintaan. Hänet karkotettiin 1911 Arkangelin lääniin, ja vuonna 1913 hän muutti Yhdysvaltoihin. Ensimmäisen maailmansodan aikana hän julkaisi siellä Novyi Mir -nimistä lehteä yhdessä Trotskin ja Buharinin kanssa.
Helmikuun vallankumouksen jälkeen Volodarski palasi Venäjälle ja liittyi bolševikkipuolueeseen. Hän toimi puolueen Pietarin komitean ja Pietarin neuvoston puhemiehistön jäsenenä sekä osallistui aktiivisesti lokakuun vallankumoukseen. Sen jälkeen hän toimi lehdistö-, propaganda- ja agitaatiokomissaarina sekä Pietarin Krasnaja gazeta -lehden toimittajana. Volodarski osallistui neuvostojen 2.–4. edustajakoukseen, ja hänet valittiin yleisvenäläisen toimeenpanevan keskuskomitean jäseneksi. Hänet ampui 20.6.1918 matkalla joukkokokoukseen sosialistivallankumouksellinen Grigori Semjonov.
Troll (asema)
Troll on Norjan omistama, vuonna 1989 avattu tutkimusasema Kuningatar Maudin maalla, Antarktiksella. Aseman koordinaatit ovat: 72°00′43.5″S 2°31′56″E﻿. Asema sijaitsee 1270 metriä merenpinnan tasolta, 235 km merenrannalta. Asemaa isännöi Norsk Polarinstitutt.
Perustietoa asemasta
Aikaisemmin asema oli auki ainoastaan kesäisin, kunnes vuoden 2005 laajennuksen myötä siitä tehtiin ympärivuotinen. Talvisin asemalla on tilaa 6–8 työntekijälle, mutta kesäisin alueelle pystytetään tilapäinen leiri, joka nostaa aseman väliaikaisen asukasluvun noin neljäänkymmeneen. 23.2.2009 asemalla vieraili 15 eri maan ympäristöministeriä keskustelemassa ilmaston lämpenemisestä.
Lähteet
Successful Antarctic conference
Hortytsja
pienoiskuva|280px|Hortytsjan kasakkamuseo. Hortytsja on Dnepr-joen saari ja historiallinen suojelukohde, joka sijaitsee Zaporižžjan kaupungin alueella Ukrainassa.